กฎกระทรวงแบ่งส่วนราชการสำนักงานปลัดกระทรวง กระทรวงทรัพยากรธรรมชาติและสิ่งแวดล้อม พ.ศ. 2566
ประกาศวันที่ 2023-02-28

content: กฎกระทรวง แบ่งส่วนราชการสำนักงานปลัดกระทรวง กระทรวงทรัพยากรธรรมชาติและสิ่งแวดล้อม พ.ศ. ๒๕๖๖
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานปลัดกระทรวง กระทรวงทรัพยากรธรรมชาติและสิ่งแวดล้อม พ.ศ. ๒๕๖๐ (๒) กฎกระทรวงแบ่งส่วนราชการสำนักงานปลัดกระทรวง กระทรวงทรัพยากรธรรมชาติและสิ่งแวดล้อม (ฉบับที่ ๒) พ.ศ. ๒๕๖๔ (๓) กฎกระทรวงแบ่งส่วนราชการสำนักงานปลัดกระทรวง
sectionNo: 1
content: กระทรวงทรัพยากรธรรมชาติและสิ่งแวดล้อม (ฉบับที่ ๓) พ.ศ. ๒๕๖๕
sectionNo: 2
content: ข้อ ๒ ให้สำนักงานปลัดกระทรวง กระทรวงทรัพยากรธรรมชาติและสิ่งแวดล้อมเป็นศูนย์กลางการบริหารราชการของกระทรวง มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดสรรทรัพยากร และบริหารราชการทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง
sectionNo: 2
content: โดยให้มีหน้าที่และอำนาจ ดังต่อไปนี้ (๑) ศึกษา วิเคราะห์ และจัดทำข้อมูลเพื่อเสนอแนะรัฐมนตรี สำหรับใช้ในการกำหนดนโยบาย เป้าหมาย และผลสัมฤทธิ์ของงานในกระทรวง (๒) พัฒนายุทธศาสตร์การบริหารของกระทรวง และแปลงนโยบายเป็นแนวทาง และแผนการปฏิบัติงาน (๓) ประสานการบริหารราชการ
sectionNo: 2
content: และปฏิบัติงานที่อยู่ในหน้าที่และอำนาจของกระทรวง (๔) กำกับ เร่งรัด ติดตาม และประเมินผล รวมทั้งประสานการปฏิบัติราชการและดำเนินการเรื่องร้องเรียนร้องทุกข์ของหน่วยงานในสังกัดกระทรวง และพัฒนาและปรับปรุงแก้ไขกฎหมายในความรับผิดชอบของกระทรวง (๕) จัดสรรและบริหารทรัพยากรของกระทรวง เพื่อให้เกิดการประหยัด
sectionNo: 2
content: คุ้มค่า และสมประโยชน์ (๖) กำหนดนโยบาย ท่าที และแนวทางความร่วมมือกับต่างประเทศ และองค์กรระหว่างประเทศ ด้านการบริหารจัดการทรัพยากรธรรมชาติและสิ่งแวดล้อม (๗) พัฒนาและประยุกต์ใช้เทคโนโลยีดิจิทัล ระบบเครือข่ายสารสนเทศ เทคโนโลยีอากาศยาน
sectionNo: 2
content: และการสำรวจระยะไกลเพื่อใช้สำหรับการบริหารงานและการบริการของหน่วยงานในสังกัดกระทรวง ในการบริหารจัดการทรัพยากรธรรมชาติและสิ่งแวดล้อม (๘) ดำเนินการ ประสานงาน และสนับสนุนการดำเนินการในการจัดการทรัพยากรธรรมชาติและสิ่งแวดล้อมในระดับพื้นที่ (๙) พัฒนา บริหาร
sectionNo: 2
content: และถ่ายทอดองค์ความรู้ด้านทรัพยากรธรรมชาติและสิ่งแวดล้อมเพื่อการพัฒนาอย่างยั่งยืนและบริหารจัดการพิพิธภัณฑ์องค์ความรู้เรื่องไม้มีค่า (๑๐) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานปลัดกระทรวง กระทรวงทรัพยากรธรรมชาติและสิ่งแวดล้อม ดังต่อไปนี้ ก. ราชการบริหารส่วนกลาง (๑) กองกลาง (๒) กองกฎหมาย (๓) กองการต่างประเทศ (๔) กองตรวจราชการ (๕) กองยุทธศาสตร์และแผนงาน (๖) ศูนย์เทคโนโลยีดิจิทัลและอากาศยาน (๗)
sectionNo: 3
content: สถาบันการพัฒนาทรัพยากรธรรมชาติและสิ่งแวดล้อมอย่างยั่งยืน ข. ราชการบริหารส่วนภูมิภาค สำนักงานทรัพยากรธรรมชาติและสิ่งแวดล้อมจังหวัด
sectionNo: 4
content: ข้อ ๔ ในสำนักงานปลัดกระทรวง กระทรวงทรัพยากรธรรมชาติและสิ่งแวดล้อม ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวง และสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 4
content: ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานปลัดกระทรวงและกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 5
content: ข้อ ๕ ในสำนักงานปลัดกระทรวง กระทรวงทรัพยากรธรรมชาติและสิ่งแวดล้อม ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 5
content: เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ
sectionNo: 5
content: และหน่วยงานในสังกัดสำนักงานปลัดกระทรวงและกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 6
content: ข้อ ๖ ในสำนักงานปลัดกระทรวง กระทรวงทรัพยากรธรรมชาติและสิ่งแวดล้อม ให้มีศูนย์ปฏิบัติการต่อต้านการทุจริต เพื่อทำหน้าที่หลักเป็นศูนย์กลางในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้
sectionNo: 6
content: (๑) เสนอแนะแก่ปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต มาตรการป้องกันและปราบปรามการทุจริตภาครัฐ
sectionNo: 6
content: และนโยบายของรัฐบาลที่เกี่ยวข้องเสนอต่อปลัดกระทรวง (๒) ประสานงาน เร่งรัด และกำกับให้ส่วนราชการในสังกัดดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ (๓) รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ในส่วนราชการ
sectionNo: 6
content: และส่งต่อไปยังส่วนราชการและหน่วยงานที่เกี่ยวข้อง (๔) คุ้มครองจริยธรรมตามประมวลจริยธรรมข้าราชการพลเรือน (๕) ประสานงาน เร่งรัด และติดตามเกี่ยวกับการดำเนินการตาม (๓) และ (๔) และร่วมมือในการป้องกันและปราบปรามการทุจริตและประพฤติมิชอบกับส่วนราชการ และหน่วยงานที่เกี่ยวข้อง (๖) ติดตาม ประเมินผล
sectionNo: 6
content: และจัดทำรายงานการป้องกันและปราบปรามการทุจริตและประพฤติมิชอบของส่วนราชการในสังกัดและการคุ้มครองจริยธรรมเสนอต่อปลัดกระทรวง และหน่วยงานที่เกี่ยวข้อง (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 7
content: ข้อ ๗ กองกลาง มีหน้าที่และอำนาจเกี่ยวกับการปฏิบัติราชการทั่วไปของสำนักงานปลัดกระทรวงและกระทรวง และราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑) ดำเนินการเกี่ยวกับงานบริหารทั่วไป งานสารบรรณ งานช่วยอำนวยการ
sectionNo: 7
content: และงานเลขานุการของสำนักงานปลัดกระทรวงและกระทรวง (๒) ดำเนินการเกี่ยวกับการประชาสัมพันธ์และเผยแพร่ผลงาน การบริการข้อมูลข่าวสารและงานบริการประชาชนของศูนย์บริการร่วมของสำนักงานปลัดกระทรวงและกระทรวง (๓) ดำเนินการเกี่ยวกับการจัดระบบงานและบริหารงานบุคคลของสำนักงานปลัดกระทรวง (๔) ดำเนินการเกี่ยวกับการเงิน
sectionNo: 7
content: การบัญชี การงบประมาณ การพัสดุ อาคารสถานที่ ยานพาหนะ และระบบวิทยุสื่อสารของสำนักงานปลัดกระทรวง (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 8
content: ข้อ ๘ กองกฎหมาย มีหน้าที่และอำนาจ ดังต่อไปนี้ (๑) ดำเนินการเกี่ยวกับงานกฎหมาย กฎ ระเบียบ ประกาศที่เกี่ยวข้อง และอนุสัญญาระหว่างประเทศด้านทรัพยากรธรรมชาติและสิ่งแวดล้อม ที่อยู่ในหน้าที่และอำนาจของสำนักงานปลัดกระทรวงและกระทรวง (๒) ดำเนินการเกี่ยวกับงานนิติกรรมและสัญญา งานด้านคดีปกครอง คดีแพ่ง คดีอาญา
sectionNo: 8
content: คดีแพ่งเกี่ยวเนื่องกับคดีอาญา คดีล้มละลาย และงานคดีอื่น ๆ ตลอดจนการบังคับคดีต่าง ๆ ที่อยู่ในหน้าที่และอำนาจของสำนักงานปลัดกระทรวงและกระทรวง (๓) ดำเนินการเกี่ยวกับการปฏิบัติราชการทางปกครอง การดำเนินการทางวินัย และความรับผิดทางละเมิดของเจ้าหน้าที่ของสำนักงานปลัดกระทรวงและกระทรวง (๔)
sectionNo: 8
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 9
content: ข้อ ๙ กองการต่างประเทศ มีหน้าที่และอำนาจ ดังต่อไปนี้ (๑) กำหนดนโยบาย ท่าที และแนวทางความร่วมมือกับต่างประเทศและองค์กรระหว่างประเทศด้านการบริหารจัดการทรัพยากรธรรมชาติและสิ่งแวดล้อม (๒) ประสานความร่วมมือด้านวิชาการและการเข้าร่วมในพันธกรณีด้านทรัพยากรธรรมชาติและสิ่งแวดล้อมระหว่างประเทศ (๓)
sectionNo: 9
content: ดำเนินการเป็นหน่วยงานกลางประสานการดำเนินงานของอาเซียนด้านทรัพยากรธรรมชาติและสิ่งแวดล้อม และกองทุนสิ่งแวดล้อมโลก (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 10
content: ข้อ ๑๐ กองตรวจราชการ มีหน้าที่และอำนาจ ดังต่อไปนี้ (๑) จัดทำแผนการตรวจราชการของกระทรวงและแผนการตรวจราชการแบบบูรณาการประสาน ติดตาม และรายงานผลเกี่ยวกับการตรวจราชการตามแผนการตรวจราชการประจำปี และแผนการตรวจราชการแบบบูรณาการ (๒) รับเรื่องร้องเรียนที่อยู่ในหน้าที่และอำนาจของกระทรวง ตรวจสอบข้อมูล
sectionNo: 10
content: และข้อเท็จจริงที่เกี่ยวข้อง จัดทำรายงาน พร้อมความเห็นเสนอต่อผู้บังคับบัญชา (๓) สนับสนุนผู้ตรวจราชการกระทรวงในการตรวจราชการตามแผนการตรวจราชการ และกำกับ เร่งรัด และติดตามเรื่องร้องเรียน (๔) พัฒนาและวางระบบเพื่อสนับสนุนการตรวจราชการ โดยนำความเห็นและข้อเสนอแนะที่ได้รับจากการตรวจราชการ
sectionNo: 10
content: และข้อสรุปที่ได้จากเรื่องร้องเรียนไปสู่การปฏิบัติ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 11
content: ข้อ ๑๑ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) จัดทำและพัฒนาแผนยุทธศาสตร์และแผนปฏิบัติราชการของสำนักงานปลัดกระทรวงและกระทรวง รวมทั้งประสานแผนปฏิบัติราชการของสำนักงานปลัดกระทรวงและกระทรวงไปสู่การปฏิบัติให้สอดคล้องและเชื่อมโยงกับนโยบายของรัฐบาล ยุทธศาสตร์ชาติ นโยบายกระทรวง
sectionNo: 11
content: แผนปฏิบัติราชการของกระทรวง (๒) ศึกษา วิเคราะห์ และจัดทำข้อมูลเพื่อเสนอแนะในการกำหนดนโยบาย เป้าหมาย และผลสัมฤทธิ์ของงานในสำนักงานปลัดกระทรวงและกระทรวง (๓) จัดทำกรอบแนวทาง ข้อเสนอประกอบการจัดทำแผนงบประมาณของหน่วยงานในสังกัดกระทรวงให้สอดคล้องกับยุทธศาสตร์ นโยบาย และแผนปฏิบัติราชการของกระทรวง (๔) กำกับ
sectionNo: 11
content: เร่งรัด ติดตาม และประเมินผลการปฏิบัติราชการของหน่วยงานในสังกัดกระทรวงตามยุทธศาสตร์ นโยบาย และแผนปฏิบัติราชการของกระทรวง (๕) ประสานการดำเนินการเกี่ยวกับการประชุมคณะรัฐมนตรีและรัฐสภาตามกรอบภารกิจหน้าที่ของผู้ประสานงานคณะรัฐมนตรีและรัฐสภา และติดตามผลการดำเนินงานตามมติคณะรัฐมนตรีที่เกี่ยวกับกระทรวง (๖)
sectionNo: 11
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 12
content: ข้อ ๑๒ ศูนย์เทคโนโลยีดิจิทัลและอากาศยาน มีหน้าที่และอำนาจ ดังต่อไปนี้ (๑) ดำเนินการเกี่ยวกับการบริหารงาน การบริการข้อมูล ด้านเทคโนโลยีสารสนเทศ เทคโนโลยีดิจิทัล เทคโนโลยีอากาศยาน และการสำรวจระยะไกลของสำนักงานปลัดกระทรวงและกระทรวง (๒) พัฒนาและประยุกต์ใช้ระบบสารสนเทศ ระบบภูมิสารสนเทศ ระบบคอมพิวเตอร์
sectionNo: 12
content: และเครือข่าย ระบบเทคโนโลยีดิจิทัล ระบบเทคโนโลยีอากาศยาน และการสำรวจระยะไกลของกระทรวงที่มีความเชื่อมโยงกับหน่วยงานอื่นที่เกี่ยวข้อง รวมทั้งระบบความมั่นคงปลอดภัยในการใช้ระบบดิจิทัลของสำนักงานปลัดกระทรวง ทั้งในภาวะปกติและภาวะฉุกเฉินหรือเหตุเร่งด่วน (๓)
sectionNo: 12
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
sectionNo: 13
content: ข้อ ๑๓ สถาบันการพัฒนาทรัพยากรธรรมชาติและสิ่งแวดล้อมอย่างยั่งยืน มีหน้าที่และอำนาจ ดังต่อไปนี้ (๑) ศึกษา วิเคราะห์ รวบรวม และถ่ายทอดองค์ความรู้ด้านทรัพยากรธรรมชาติ และสิ่งแวดล้อมเพื่อการพัฒนาอย่างยั่งยืน (๒) ศึกษา วิเคราะห์
sectionNo: 13
content: และเสนอแนะในการกำหนดนโยบายการพัฒนาบุคลากรและพัฒนารูปแบบหลักสูตรการพัฒนาบุคลากรของสำนักงานปลัดกระทรวงและกระทรวง รวมทั้งบุคลากรอื่นที่เกี่ยวข้อง ตลอดจนเครือข่ายภายในและภายนอกประเทศ (๓) บริหารจัดการและบำรุงรักษาพิพิธภัณฑ์องค์ความรู้เรื่องไม้มีค่า (๔)
sectionNo: 13
content: ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ปลัดกระทรวงมอบหมาย
sectionNo: 14
content: ข้อ ๑๔ สำนักงานทรัพยากรธรรมชาติและสิ่งแวดล้อมจังหวัด มีหน้าที่และอำนาจ ดังต่อไปนี้ (๑) ปฏิบัติหน้าที่ในฐานะผู้แทนกระทรวงในส่วนภูมิภาคในการอำนวยการ ดำเนินการกำกับ ดูแล ส่งเสริม สนับสนุน และประสานการปฏิบัติภารกิจด้านทรัพยากรธรรมชาติและสิ่งแวดล้อมในเขตพื้นที่จังหวัดและกลุ่มจังหวัด (๒) ศึกษา วิเคราะห์
sectionNo: 14
content: และจัดทำแผนบริหารจัดการทรัพยากรธรรมชาติและสิ่งแวดล้อมในระดับจังหวัด แผนปฏิบัติการเพื่อการจัดการคุณภาพสิ่งแวดล้อมในระดับจังหวัด และร่วมกับหน่วยงานอื่นที่เกี่ยวข้องจัดทำแผนพัฒนาจังหวัดและกลุ่มจังหวัด และองค์กรปกครองส่วนท้องถิ่น รวมทั้งแผนงานอื่นที่เกี่ยวข้อง (๓) กำกับ เฝ้าระวัง ติดตาม ตรวจสอบ
sectionNo: 14
content: ประเมินผล บูรณาการการแก้ไขปัญหา และรายงานสถานการณ์ด้านทรัพยากรธรรมชาติและสิ่งแวดล้อมของจังหวัด (๔) ปฏิบัติงานตามกฎหมายในความรับผิดชอบของกระทรวง และกฎหมายอื่นที่เกี่ยวข้อง (๕) ส่งเสริม สนับสนุน เผยแพร่ ให้คำปรึกษา พัฒนาองค์ความรู้ และสร้างการมีส่วนร่วมของประชาชน เครือข่าย
sectionNo: 14
content: และองค์กรปกครองส่วนท้องถิ่นในการสงวน อนุรักษ์ และฟื้นฟูทรัพยากรธรรมชาติและสิ่งแวดล้อม (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ปลัดกระทรวงมอบหมาย
content: ให้ไว้ ณ วันที่ ๒๔ กุมภาพันธ์ พ.ศ. ๒๕๖๖ วราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและหน้าที่และอำนาจของสำนักงานปลัดกระทรวง กระทรวงทรัพยากรธรรมชาติและสิ่งแวดล้อม เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้